ODE TIL ET CORONA VIRUS

Diktet i sin helhet av Torbjørn Sakseide, 12 mars 2020

Til Norge kom det et virus som det er både futt og fart i

Å få viruset i kroppen kan være veldig farlig

Erna sa at man måtte seg fra viruset gjemme

Det er visstnok best å holde seg hjemme

Men det norske folks egoisme virker ikke sånn

Rett fra hjemmekontor til super`n med gassen i bånn

Dasspapir, brød, egg, hermetikk og gjær

Her skal handlevognene fylles med stort begjær

Det stenges ned overalt og folk sies opp

Men på offentlig transport er det ingen stopp

Man stues inn i bane og buss og står tett kropp mot kropp

Folket snufser, hoster og nyser – viruset sier at dette er helt topp

De er i risikosonen de som er over 70 år

På Rotary møter de ikke delta får

Ut med PETS, RYLA, RLI og Hæla i taket

Det er viruset som definitivt har overtaket

Vi krysser våre fingre for at viruset snart forsvinner

Og at den ei over vår frihet vinner

Vi vil se frem til en sykdomsfri vår og sommer med lengsel

Vi finner oss ikke i at viruset skal sette oss i fengsel

Kronekursen går i dass

Prisene faller på olje og gass

Pensjonsfondet har gjort at vi kan leve i rikdom og luksus

Men så kom det et helvetes virus

Selskapene må permittere og si opp sine ansatte

Konsekvensene av viruset er nesten ikke til å fatte

Selvsagt må vi gi støtte til de som eier både hus, bil, båt og hytte

Da er det fint at vi pensjonsfondet til dette kan benytte

Det er på solidaritet vi over viruset skal vinne

Med hjemme-fengsel og kontor vi skal få det til å forsvinne

Da er det greit at vi kan mathyllene tømme

Slik at folket til hytte og båt i sine Teslaer kan rømme

Viruset kan ha en positiv effekt på en diskusjon om våre verdier

Det er et spørsmål om moral og etikk

Er det noe vi virkelig mener eller bare sier?

Ja, dette er i bunn og grunn en samfunnskritikk

Me, myself and I

Till the day I die

Jeg ber deg Virus om ikke å ta fra oss våre kjære

Men takk til deg for å starte en diskusjon om samfunnets ære

Om nestekjærlighet, solidaritet, omsorg og ærlighet

Rotarianere, det er vi som må opptre med respekt og kjærlighet

Vi har ressursene, la oss sammen bekjempe alle viruser som ødelegger samfunnet vårt.

Virus: Hør godt etter hva jeg sier. Kom deg vekk fra Lier.

Dø virus, dø.